Matematik – struktør

Din matematikundervisning vil veksle mellem en praktisk og en teoretisk undervisning, og såvel gruppearbejde som individuelle arbejdsmetoder vil forekomme. Du vil også komme til at arbejde med såvel skriftlig som mundtlig formidling.

Du vil som kommende struktør komme til at arbejde med opgaver bl.a. indenfor belægning, kloakering samt forskalling, derfor har skolen jvf. Bekendtgørelsen valgt geometri som supplerende emne.

Som erhvervsfaglige emner har skolen valgt:

* Promille
* Masse og massefylde.

Du skal yderligere udarbejde 3 dokumentationer, som skal afleveres og godkendes af din lærer. Hvis de ikke er godkendt, kan du ikke indstilles til eksamen.

Den overordnede hensigt med faget matematik er at arbejde med dine matematiske kompetencer. Ved arbejdet med de forskellige områder indenfor matematikken vil alle kompetencer i større eller mindre grad være i spil, men skolen har valgt i hvor høj grad kompetencerne prioriteres indenfor behandlingen af de enkelte matematiske områder. Vist i skema herunder:

|  |  |  |  |
| --- | --- | --- | --- |
| Kompetencer: | Tal- og symbol-behandling | Geometri | Erhvervs-fagligt emne |
| Matematisk modellering:(Når man bruger matematik til at beskrive ogforstå virkeligheden og regne på problemer fra virkeligheden) |  |  | x |
| Tankegangs- og repræsentationskompetence:(Genkende matematikken i matematiske situationer) |  |  | x |
| Symbolkompetence:(Anvende tal og symboler, der repræsenterer kendte forhold samt enkle formeludtryk i deres grundform) |  | x |  |
| Kommunikationskompetence:(Gøre rede for anvendte matematiske løsningsmetoder) |  |  | x |
| Hjælpemiddelkompetencer:(Anvende relevante hjælpemidler) | x |  |  |

I henhold til grundfagsbekendtgørelsen for matematik

Eksamen:

Den afsluttende prøve varer to timer. Prøven tager udgangspunkt i et prøveoplæg udarbejdet af læreren. Spørgsmålene dækker bredt inden for matematiske emner fra kernestoffet, det supplerende emne: Geometri og de erhvervsfaglige emner: Promille og masse- og massefylde, som er behandlet i undervisningen. Du arbejder individuelt i prøvetiden med det udleverede prøveoplæg. Der vil ikke være adgang til digitale hjælpemidler.

Op til fire elever aflægger prøve samtidig.

Eksaminationen varer ca. 30. minutter, inklusiv votering. Eksaminationen foregår ved, at lærer og censor taler med dig om dit arbejde med matematikken. Eksaminators og censors samtale med dig fordeles over prøvetiden. Under eksaminationen gør du rede for de beregninger, du har lavet. Du kan henvise til eller inddrage eksempler fra den medbragte dokumentation, som du har lavet i forløbet. Eksaminator og censor kan stille uddybende spørgsmål.

Du skal selv medbringe dine dokumentationer samt evt. andre noter og formelsamling.

Skolens generelle eksamensreglement: https://www.amunordjylland.dk/eksamensreglement.html